b'\n_START_ARTICLE_\nDubajaus zoologijos sodas\n_START_SECTION_\nIstorija\n_START_PARAGRAPH_\n1971 m. Dubajaus zoologijos sod\xc4\x85 per\xc4\x97m\xc4\x97 Dubajaus miesto savivaldyb\xc4\x97. Per pirmuosius dvejus egzistavimo metus sodas tur\xc4\x97jo tik kelet\xc4\x85 gyv\xc5\xabn\xc5\xb3, toki\xc5\xb3 kaip did\xc5\xbeiosios kat\xc4\x97s, be\xc5\xbed\xc5\xbeion\xc4\x97s ir kanopiniai gyv\xc5\xabnai. Taip pat buvo nedidelis akvariumas su kai kuriomis \xc5\xbeuvimis ir ropliais. Nuo 1986 iki 1989 m. dalis zoologijos sodo buvo pertvarkyta ir perstatyta, v\xc4\x97liau iki \xc5\xa1i\xc5\xb3 dien\xc5\xb3 buvo nuolat atnaujinamas. Pastaraisiais metais sodas susilauk\xc4\x97 kritikos d\xc4\x97l gyv\xc5\xabn\xc5\xb3 laikymo s\xc4\x85lyg\xc5\xb3 ank\xc5\xa1tuose narvuose. J\xc4\x85 rei\xc5\xa1k\xc4\x97 gyv\xc5\xabn\xc5\xb3 teisi\xc5\xb3 aktyvistai, vie\xc5\xa1bu\xc4\x8diai, turizmo agent\xc5\xabros. Nuo 2017 m. lapkri\xc4\x8dio m\xc4\x97n. zoologijos sodas buvo u\xc5\xbedarytas, o visi gyv\xc5\xabnai buvo perkeliami \xc4\xaf nauj\xc4\x85j\xc4\xaf erdv\xc5\xb3 \xe2\x80\x9eDubai Safari\xe2\x80\x9c park\xc4\x85.\n_START_SECTION_\nEkspozicija\n_START_PARAGRAPH_\nZoologijos sode buvo apie 230 gyv\xc5\xabn\xc5\xb3 r\xc5\xab\xc5\xa1i\xc5\xb3. Tarp j\xc5\xb3 yra 248 \xc5\xbeinduoliai, \xc4\xafskaitant lapes, hienas, pumas, Azijos li\xc5\xabtus, jaguarus, \xc5\xa1impanzes, babuinus, be\xc5\xbed\xc5\xbeiones, elnius, lokius, ursonus, \xc5\xbeirafas, hipopotamus ir berberinius avinus. Yra nykstan\xc4\x8dios r\xc5\xab\xc5\xa1ys: arabinis kormoranas (Phalacrocorax nigrogularis), bengalinis tigras, gorila, arabinis vilkas (Canis lupus arabs), am\xc5\xabrinis tigras, arabin\xc4\x97 kat\xc4\x97 (Felis lybica lybica). Pauk\xc5\xa1\xc4\x8diai apima stru\xc4\x8dius, kilniuosius erelius, pap\xc5\xabgas. Roplius atstovauja apie 400 egzempliori\xc5\xb3.\n_START_SECTION_\nSafario parkas\n_START_PARAGRAPH_\nDubajaus safario parkas \xc4\xafsik\xc5\xabr\xc4\x99s buvusio s\xc4\x85vartyno vietoje, u\xc5\xbeima 120 ha teritorij\xc4\x85. Prad\xc4\x97jo veikti 2017 m. gruod\xc5\xbeio m\xc4\x97n. Jam priklauso zoologijos sodas, drugeli\xc5\xb3 parkas, botanikos sodas, poilsio namai, golfo laukas, taip pat veterinarijos ir \xc5\xa1vietimo padaliniai. Parke yra apie 2 500 gyv\xc5\xabn\xc5\xb3 ir 250 r\xc5\xab\xc5\xa1i\xc5\xb3. Safaris yra padalintas \xc4\xaf Afrikos, Azijos ir Arabijos kaimus, kuri\xc5\xb3 kiekviename laikomi tam regionui b\xc5\xabdingi gyv\xc5\xabnai.'